
KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL KĖDAINIŲ RAJONO SAVIVALDYBĖS ADMINISTRACIJOS DIREKTORIAUS 2025 M. KOVO 5 D. ĮSAKYMO NR. AD-1-223 „DĖL STATINIŲ NAUDOJIMO PRIEŽIŪROS PATIKRINIMŲ TAISYKLIŲ PATVIRTINIMO“ PAKEITIMO

2026 m. spalio 8 d. Nr. AD-1-979 
Kėdainiai

Papildau Statinių naudojimo priežiūros patikrinimų taisykles, patvirtintas Kėdainių rajono savivaldybės administracijos direktoriaus 2025 m. kovo 5 d. įsakymu Nr. AD-1-223 „Dėl Statinių naudojimo priežiūros patikrinimų taisyklių patvirtinimo“, 15.7¹–15.7⁴ papunkčiais: 
„15.7¹. įvertinti gautą statinio naudotojo pranešimą apie reikalavimų įvykdymą ir pateiktus įrodymus ne vėliau kaip per 5 darbo dienas nuo patikrinimo akte nustatyto termino pabaigos. Jeigu reikalavimai įvykdyti, apie tai informuoti raštu statinio naudotoją; 
15.7². tikrinti reikalavimų įvykdymą vietoje, kai statinio naudotojas iki patikrinimo akte nustatyto termino nepraneša apie jų įvykdymą arba pateiktų įrodymų nepakanka. Apie numatomą patikrinimą informuoti raštu statinio naudotoją likus ne mažiau kaip 5 darbo dienoms; 
15.7³. atlikti patikrinimą vietoje ne vėliau kaip per 15 darbo dienų nuo patikrinimo akte nustatyto termino pabaigos, o kai pateikti įrodymai nepakankami – nuo jų įvertinimo dienos. Patikrinimo rezultatus įforminti pažyma, nurodant patikrinimo datą, ankstesnio patikrinimo akto datą ir numerį, tikrintus reikalavimus bei jų įvykdymo rezultatus; 
15.7⁴. nustačius, kad reikalavimai neįvykdyti arba įvykdyti iš dalies, pažymą ir kitus su pažeidimu susijusius dokumentus ne vėliau kaip per 3 darbo dienas per Dokumentų valdymo bendrąją informacinę sistemą (DBSIS) perduoti Savivaldybės administracijos Viešosios tvarkos skyriui spręsti dėl administracinio nusižengimo teisenos pradėjimo;“ 


Administracijos direktorius			             Gintautas Muznikas

